
Teitl: Aseiniad ysgrifenedig sy’n dangos sut y gellir cydgysylltu cyfres o gyfleoedd dysgu i ddangos cynnydd mewn meysudd dysgu a phrofiad penodol. 


Yn yr aseiniad hwn byddaf yn ysgrifennu am asesu ar gyfer a sut mae’n plethu gyda’r meysydd dysgu a phrofiad yn gyffredinol. Gan ddewis thema briodol fel cyd-destun ar gyfer amrywiaeth o ddeilliannau maent yn gallu diwallu anghenion y dysgwyr, ac felly ar gyfer yr aseiniad hwn rwyf wedi cynllunio tri chynllun gwers sy’n seiliedig ar y thema ‘Cristnogaeth’ gan sicrhau bod pwysigrwydd asesu ar gyfer dysgu yn cael eu harddangos a phwysleisio ymhob gwers. Mae asesu ar gyfer dysgu yn bwysig o fewn datblygiad y plentyn gan ei fod yn caniatáu i’r athro addasu ei ddysgu er mwyn ddarparu ar gyfer anghenion y disgyblion. Dywed Llywodraeth Cymru (2010) bod asesu ar gyfer dysgu a’r strategaethau sydd yn gyswllt yn “lleihau unrhyw straen ynghlyn a chael yr ateb yn anghywir” i’r plant. Yn ôl addasiad Shirley Clarke o ‘The Assessment for Learning Strategy, Assessment Reform Group’ (2002) & (2005) “Mae asesu ar gyfer dysgu yn ymwneud ag ystyried lle mae disgybl arni o ran ei gyrhaeddiad a beth sydd angen iddo’i wneud i wella’i waith”. Mae hyn yn mynd llaw yn law gyda geiriau’r athro Donaldson yn ei adroddiad ‘Dyfodol Llwyddiannus’ (2015) gan ei fod yn bwysig fel addysgwyr i gael agwedd pwysig wrth baratoi dysgwyr uchelgeisiol, megis “ddysgwyr uchelgeisiol, galluog sydd yn gosod safonau uchel iddyn nhw eu hunain ac yn chwilio am heriau ac yn eu mwynhau”.

Gyda’r drafodaeth barhaus am yr athro Donaldson byddaf yn archwilio i asesu ar gyfer dysgu o fewn meysydd a dysgu profiad Donaldson yn yr aseiniad oherwydd mae’n dangos i ni sut mae asesu ar gyfer dysgu yn y meysydd a dysgu profiad yn sicrhau profiadau addysgol eang i bob plentyn rhwng yr oedrannau tri i un deg chwech. Ar gyfer yr aseiniad yma penderfynais i gynllunio gwersi ar gyfer dosbarth o ddau ddeg wyth o blant blwyddyn dau sef oedrannau chwech i saith mlwydd oed. Yn y dosbarth hwn o ddau ddeg wyth o ddisgyblion mae yna ystod o alluoedd amrywiol uchel, canolig ac isel ac felly mae’n bwysig i’r gwersi a gynlluniais i fod yn addas ar gyfer pob lefel gallu i gyflawni eu potensial llawn ac i gysylltu gyda’r camau cynnydd sydd o fewn y meysydd dysgu a phrofiad. Defnyddiais gamau cynnydd dau a thri o’r meysydd dysgu yn fy nghynlluniau gwersi gan mae'r rheini yw’r camau mwyaf cyfleus ar gyfer oedrannau’r plant sydd yn ddosbarth blwyddyn dau, ond maent hefyd yn bwysig i gofio bod y dosbarth yn cynnwys galluoedd gwahanol. Felly ar gyfer cynlluniau gwersi megis gwers gyda ffocws iaith mae’n rhaid ystyried camau cynllun un ar gyfer y plant gallu isel, a chamau cynnydd pedwar ar gyfer y plant gallu uchel.

Mae’n bwysig i sôn bod y cynlluniau gwersi ar gyfer y dosbarth hwn, sydd i’w weld yn atodiadau un, dau, a thri, wedi’u gosod ar ôl taith dosbarth i’r eglwys leol. Dewisais I ddefnyddio’r meysydd dysgu a phrofiad Dyniaethau, Celfyddydau Mynegiannol, ac Ieithoedd,Llythrennedd a Chyfathrebu yn fy nghynlluniau gwersi oblegid yn bersonol teimlais y mae’r tri maes dysgu a phrofiad hynny fyddai fwyaf addas ar gyfer y gwersi a chynlluniais o gwmpas y thema ‘Cristnogaeth’. Trwy benderfynu Dyniaethau fel maes dysgu i gynnwys yn y cynlluniau gwersi maent yn meithrin “dysgwyr i ddeall y gall y dewisiadau y mae pob un ohonom yn eu gwneud, yn unigol ac ar y cyd, gael effeithiau sylweddol” gan annog dysgwyr i ddeall bod “digwyddiadau a phrofiadau yn gymhleth a chânt eu canfod, eu dehongli a’u cynrychioli mewn gwahanol ffyrdd”, ‘Dyniaethau Cwricwlwm Drafft I Gymru 2022 (2019), megis dehongliadau sydd yn gyswllt gyda chydolygon a chrefydd. Yn ogystal mae gan y maes dysgu Celfyddydau Mynegiannol buddion i’r cynlluniau gwersi trwy “rhoi cyfleoedd iddynt archwilio genres, technegau, adnoddau, deunyddiau ac arferion a fydd yn eu tro yn eu galluogi i ddatblygu’n unigolion chwilfrydig a chreadigol” ‘Celfyddydau Mynegiannol, Cwricwlwm Drafft 2022 (2019), a thrwy hyn gall y plant cyrraedd eu potensial llawn. Mae’r maes dysgu olaf sef Ieithoedd, Llythrennedd a Chyfathrebu yn faes cryf ar gyfer y cynlluniau gwersi a chynlluniais gan ei fod yn dysgu dysgwyr “am eich hunaniaeth ddiwylliannol eich hun yn ogystal â hunaniaeth ddiwylliannol pobl eraill” ‘Ieithoedd, Llythrennedd a Chyfathrebu, Cwricwlwm Ddrafft I Gymru 2022 (2019), gan feithrin balchder a fydd yn annog y plant i ddatblygu ar eu hiaith Cymraeg yn yr ysgol a thu allan i’r ysgol.

Esbonia’r ‘Grŵp Diwygio Asesu’ (2002) bod asesu ar gyfer dysgu yn cynnwys deg egwyddor. Mae’r deg egwyddor yn cynnwys egwyddorion megis “hybu dealltwriaeth o amcanion a meini prawf”, “datblygu’r gallu i hunanasesu”, ac mae’r rhestr yn mynd ymlaen. Maent hefyd yn pwysleisio bod asesu ar gyfer dysgu yn “broses o chwilio am dystiolaeth a dehongli’r dystiolaeth honno er mwyn i ddysgwyr a’u hathrawon ei defnyddio i benderfynu ble yn union mae’r dysgwyr arni o ran yr hyn a ddysgwyd ganddynt, i ble mae angen iddynt fynd a’r ffordd orau o gyrraedd yno”. Yn barhaus mae asesu ar gyfer dysgu yn asesiad ffurfiannol sydd yn cyfeirio at asesiadau rhyngweithiol aml o gynnydd a dealltwriaeth myfyrwyr i addasu addysgu yn briodol yn y dosbarth. Yn y bôn mae ‘CERI’ (2008) yn awgrymu bod “Teachers who use formative assessment methods and techniques are better prepared to meet the needs of diverse students - by differentiating and adapting teaching to raise student achievement levels and achieve greater student outcomes”. Gyda chefnogaeth Paul Black a Dylan Wiliam ‘Inside the black box’ (2005) maent yn dangos manteision ar gyfer addysgu gwerthfawr ac yn nodi am yr hyn sydd am asesu ar gyfer dysgu fel asesiad ffurfiannol megis “opportunities for pupils to express their understanding should be designed into any piece of teaching, for this will initiate the interaction where by formative assessment aids learning”, mewn geiriau eraill trwy ddefnyddio asesu ar gyfer dysgu maent yn rhoi cynigion i’r plant i ddangos eu bod nhw’n deall gwaith neu beidio, ac yn gwybod yr amrywiaeth o ffurfiau gwahanol i wella a datblygu.

Pwysleisia Black a Wiliam bod asesu ar gyfer dysgu yn gweithio gorau pan gaiff ei ddefnyddio’n effeithiol oblegid ei fod yna yn gwella datblygiad a thwf y disgyblion. Crybwylla Black a Wiliam bod asesu ar gyfer dysgu yn canolbwyntio ar addysgu gwell yn y dosbarth. Un camgymeriad noda Clarke (2014) y maent Black a Wiliam yn cyfaddef gwneud oedd “calling stuff ‘assessment’. Because when you use the word assessment people think about tests and exams”. Yn ychwanegol, ar ôl darllen ‘Inside the black box’ (2005) mae’n weladwy bod Black a Wiliam yn argymhella bod asesu ar gyfer dysgu yn ffordd ffurfiannol gan ei fod yn caniatáu i hunanasesiad gan y plant digwydd fel eu bod nhw yn gallu deall sut i wthio eu hunain y tro nesaf i fod y gorau eu gallu, tra bod asesiad crynodol yn seiliedig ar asesiad gan athrawon, profion ac arholiadau sydd yn union beth nad yw Black a Wiliam eisiau, fel sydd i ddarllen uchod, i sicrhau na fydd unrhyw ddryswch am beth yn union yw asesu ar gyfer dysgu a sut mae’n gweithio. Yn wrthwynebus i’r hyn a ysgrifennodd Black a Wiliam am asesu ar gyfer dysgu, dywed David Didau yn ei flog ‘Why AFL might be wrong, and what to do about it’(2014), bod “There’s no meaningful way to assess what pupils have learned during the lesson in which they are supposed to learning it”, gan awgrymu os nad oes newid o fewn dysgu a dealltwriaeth plentyn dros amser penodol nad oes llawer wedi’i ddysgu ac nad yw’r dysgu wedi cael effaith ar y plentyn hwnnw eto. Felly ni fydd y syniad o hunanasesu, er enghraifft, o fewn asesiad ar gyfer dysgu yn gweithio mor effeithiol ag y tybiwn. Dengys yr athro Donaldson yn ei adroddiad ‘Dyfodol Llwyddiannus’ (2015) bod “addysgu a dysgu da yn golygu dilyn egwyddorion asesu ar gyfer dysgu”, ac felly fe gysylltir hynny gyda deuddeg egwyddor addysgeg Donaldson gan mae un o’r egwyddor yn ei adroddiad, er enghraifft, yw I ‘ddefnyddio asesiad ar gyfer dysgu i gyflymu cynnydd’ gan ddefnyddio strategaethau asesu ar gyfer dysgu.

Wrth ddilyn y sgwrs am asesu ar gyfer dysgu, mae’r strategaethau sydd ynddo fel goleuadau traffig, ffyn lolipop, pêl fasged nid ping pong, ac mae’r rhestr yn mynd ymlaen, yn arbennig i helpu myfyrwyr sy’n cyflawni’n isel i wella eu dysgu gyda bach o gymorth. Yn ogystal mae’r strategaethau yn cynyddu sgiliau pob dydd megis sgiliau Iaith, sgiliau cyfathrebu, ffocws a hunanreolaeth, ayyb, heb sôn am gynnydd o fewn dealltwriaeth y plentyn o’r hyn maent yn dysgu. Mae’r strategaethau yn rhoi amser meddwl i’r plant mewn ffurfiau gwahanol, a chyniga Llywodraeth Cymru (2010) bod wythdeg tri o wahanol strategaethau asesu ar gyfer dysgu yn bodoli er mwyn helpu o fewn y dosbarth. Wrth I’r plant datblygu amrywiaeth o sgiliau a fwy o ddealltwriaeth yn ystod y gwersi mae’n rhoi’r cynnig i’r plant profi’r sgiliau a’r ddealltwriaeth y maent newydd eu hennill a’u defnyddio y tu allan i’r ystafell ddosbarth a’r ysgol er mwyn ddatblygu mwy ynddynt eu hunain. Fel y gwelir yn atodiad 1,2, a 3 yn y cynllun gwersi, defnyddir y strategaeth asesu bodiau i fyny, a bodiau i lawr sawl gwaith. Dangosir hyn naill ai ar ôl cwblhau cyflwyniad ac amcan dysgu i wers ,neu naill ai ar ddiwedd gwers. Pan gaiff ei ddefnyddio ar ddiwedd cyflwyniad neu amcan dysgu, gallaf fel athrawes symud ymlaen yn llwyddiannus os yw’r plant yn dangos bodiau i fyny sy'n pwysleisio eu bod nhw’n deall yr hyn sydd angen ei wneud. Ar y llaw arall pan gaiff ei ddefnyddio ar ddiwedd gwers, gallaf fel athrawes werthuso pwy oedd yn deall y dasg neu beidio, ac mae hyn yn gallu helpu i gael mwy o ddealltwriaeth o ble mae pob plentyn at o ran dealltwriaeth o’r gwaith. Yn debyg, ond eto’n wahanol gwelir yn y cynlluniau gwersi a gynlluniwyd bod y strategaeth goleuadau traffig yn cael ei defnyddio. Mae’r strategaeth goleuadau traffig yn strategaeth sydd yn caniatáu i blant werthuso a hunanasesu eu dysgu yn erbyn yr amcanion dysgu. Defnyddia’r plant tri lliw, coch,oren a gwyrdd, er mwyn dangos eu gwybodaeth a dealltwriaeth o’r amcan dysgu sydd wedi nodi yn y cynllun gwers. Fel yr athrawes, gallaf eto werthuso'r hyn y mae plant yn dangos. Yn syml os yw plentyn yn dangos y lliw coch mae’n awgrymu nad ydyn nhw'n deall unrhyw wybodaeth na dealltwriaeth o'r dasg ac angen mwy o gefnogaeth, lle mae’r plant sydd yn dangos y lliw oren yn pwysleio’r ffaith eu bod nhw yn deall y dasg ond nid yn llawn ac felly mae angen mynd dros bethau penodol am y dasg unwaith eto, ac yn olaf os yw plentyn yn dangos y lliw gwyrdd mae’n awgrymu wrthyf eu bod nhw yn deall y dasg yn llawn ac nad oes angen unrhyw gyfarwyddiadau na chefnogaeth bellach arnynt. Trwy ddefnyddio'r strategaeth hon, gallaf fel athrawes ganolbwyntio ar sicrhau y gall y plant sydd â dealltwriaeth a gwybodaeth isel yn gallu ymuno â gweddill eu cyd-ddisgyblion trwy fod y lliw gwyrdd, a hefyd dangos dealltwriaeth lawn o’r dasg.

Cynlluniais tair gwers wahanol yn seiliedig ar y thema ‘Cristnogaeth’ gyda meini prawf llwyddiant gwahanol ar gyfer pob gwers. Yn ôl John Hattie (2010) mae’n bwysig rhoi meini prawf llwyddiant i’r disgyblion er mwyn sicrhau bod nhw ar yr un tudalen o ddealltwriaeth a’r athro dosbarth er mwyn llwyddo gyda thasgau gwaith. Mae’r meini prawf llwyddiant ar gyfer pob gwers yn caniatáu i strategaethau asesu ar gyfer dysgu eistedd o fewn yr un maes, yn union fel y strategaethau dysgu, a chaniatáu i’r athro asesu pwy sy’n deall y dasg a ddarperir, a thrwy hynny gallaf gynllunio’r wers o fewn eu parth dysgu procsimol. Gan ganolbwyntio ar fy ngwers gyntaf yn atodiad un ar y meysydd Celfyddydau Mynegiannol a Dyniaethau trwy wneud gwers celf yn seiliedig ar ffenestri lliw yn yr Eglwys leol, mae’n caniatáu i’r plant fod ynddyn nhw eu hunain a datblygu sgiliau creadigrwydd fel ei bod yn cael ei weld fel gwers ‘hwyl i bawb’. Trwy fynegi’r cynllun gwers ar gyfer gweithgaredd ‘hwyl i bawb’ mae’n awgrymu nad yw’r grwpiau gallu yn cael eu diffinio gan asesiad traddodiadol ac fel y cyfryw, bydd y wers wedi’i hanelu at holl anghenion a galluoedd. Bydd pob plentyn yn cael cyfle i ddewis yr hyn maen nhw am ei ddefnyddio i greu ffenestr eglwys ei hun. Yn ôl adroddiad Estyn (2018) mae’r ffocws ar greu amgylchedd sy'n caniatáu i ddisgyblion ddysgu trwy chwarae strwythuredig ym Mlwyddyn dau. Felly dyna pam a ddewisais gadw fy ngwers yn addysgol ond hefyd yn un sydd yn dangos y plant y gallent nhw fwynhau wrth ddysgu. Fel y gwelir yn atodiad un, un o’r prif strategaethau asesu rydw i wedi’u defnyddio yw’r strategaeth Pwy-beth-pryd-ble-sut-pam? Bydd rhaid i'r disgyblion greu ffenestr eglwys liwgar yn annibynnol, fel y gwelir ar y daith ysgol i'r eglwys leol, trwy ddefnyddio eu creadigrwydd i benderfynu ar wahanol batrymau, lliwiau, offer a thechnegau i'w defnyddio ar y ffenestr maen nhw am greu. Yn gysylltiedig mae’r chwe maes dysgu'r athro Donaldson yn ei adroddiad ‘Dyfodol Llwyddiannus’ (2015) yn dweud “bydd ysgolion ac athrawon yn gallu annog plant a phobl ifanc i feithrin eu gwerthfawrogiad a’u doniau creadigol a’u sgiliau celfyddydol”. Ar ddiwedd y wers bydd y plant yn cael cyfle i drafod pa dechnegau, lliwiau, patrymau ac ati trwy ddefnyddio'r strategaeth asesu ble-beth-pryd-sut-pam? a thrwy wneud hyn mae'n rhoi cyfle i mi fonitro pwy oedd yn deall y dasg gan y bydd yn rhaid i'r plant esbonio am eu dewisiadau a phenderfyniadau o bethau a dewision nhw i greu eu ffenestr. Nid yn unig y bydd y strategaeth hon yn helpu mi i asesu pwy oedd yn deall y dasg ond bydd hyn hefyd yn helpu mi i asesu i weld datblygiad o fewn sgiliau iaith a chyfathrebu’r plant wrth iddyn nhw siarad mewn brawddegau llawn. Mae gwir asesiad ffurfiannol yn ennyn diddordeb myfyrwyr ac yn eu rhoi yng ngofal eu dysgu eu hunain. Felly nodwedd arall a thrafodwyd yn yr aseiniad yn barod yw’r dechneg asesiad ‘Bodiau i fyny neu i lawr’ er mwyn sicrhau rhyngweithio cyson i ennyn diddordeb y myfyrwyr. Eglura Kathy Dyer (2013) bod “students can use the thumbs up or down technique to provide answers with one answer”, sydd yn awgrymu ffordd gyflym o asesiad fel gallaf gymryd cam yn ôl a gwneud i’r plant dangos eu dealltwriaeth eu hunain. 

Ar gyfer fy ngwers sy’n seiliedig ar y maes Iaith, Llythrennedd a Chyfathrebu wedi’u plethu gyda’r maes Dyniaethau sydd yn atodiad dau, un strategaeth fonitro a ddefnyddir yw’r strategaeth ‘Cadair Goch’ oblegid ei fod yn ffordd hwyliog i fyfyrwyr ffurfio eu barn eu hunain am gymeriad neu bwnc penodol, ac mae’n helpu plant i ddeall yr hyn maen nhw’n ei ddysgu. Yn ogystal mae’r strategaeth yma yn rhoi cyfleoedd i’r plant wella eu sgiliau cwestiynu, dod i gasgliad, a chefnogi barn gyda thystiolaeth o’r testun fel unigolion ac o fewn grŵp. Mae’r strategaeth ‘Cadair Goch’ yn mynd llaw yn law gyda geiriau Vygotsky (1978) wrth fod “plant yn dysgu’n well wrth weithio mewn grwpiau, gydag athrawon neu gyd ddisgyblion o gymharu â gweithio ar ben ei hunain”. Ar gyfer y wers hon y prif ffocws yw datblygu sgiliau iaith a chyfathrebu'r plant, ac mae'r wers yn seiliedig ar yr hyn yr oedd y plant yn ei ddeall, ei ddysgu, ac eisiau gwybod mwy am Gristnogaeth o'r trip ysgol i'r eglwys leol, a dyna pam mae defnyddio'r dechneg ‘Cadair Goch’ yn syniad doeth. Ochr yn ochr â'r strategaeth 'Cadair Goch' rwyf hefyd wedi creu'r wers hon i gynnwys y strategaeth 'meddwl, paru, rhannu' sydd hefyd yn cysylltu â geiriau Vygotsky, fel y gwelir uchod, i alluogi'r plant i eto adeiladu eu sgiliau cyfathrebu o ddydd i ddydd, a chaniatáu hefyd i'r plant fod y rhai i reoli'r wers gan y bydd y cyfan yn dibynnu ar yr hyn y mae'r dosbarth yn ei wybod ac eisiau ei wybod am yr hyn ddarganfod nhw ar y daith ysgol. Crybwylla ‘Reading Rockets’ (2019) bod y strategaeth ‘Meddwl,paru,rhannu’ yn strategaeth defnyddiol oblegid “Discussing with a partner maximizes participation, focuses attention and engages students in comprehending the reading material”, felly'n awgrymu bod y dechneg hon yn caniatáu mwy o amser meddwl, heb bwysau diangen, i ddarparu cwestiynau ac atebion cryfach a mwy manwl posib. Cysylltair strategaethau gyda’r meini prawf llwyddiant fy ngwers gan fod y ddwy yn annog y plant i siarad yn glir, gan amrywio mynegiant ac ystumiau er mwyn cyfleu syniadau, ac yn eu hannog i ofyn ac ateb cwestiynau a chyfnewid syniadau a gwybodaeth am y pwnc cyfarwydd mewn sefyllfaoedd pob-dydd. Y drydedd strategaeth fel y gwelwch yn atodiad dau yw'r strategaeth ffon lolipop. Defnyddir hwn yn bennaf tuag at ddiwedd y wers gan y bydd yn caniatáu i mi fel athrawes ddewis ar hap pa blant fydd yn cael cyfle i ofyn cwestiwn a ba blant fydd yn cael y cyfle i ateb y cwestiynau hynny ar y 'Cadair Goch'. Trwy wneud hyn bydd yn dangos i'r dosbarth y bydd gan bob disgybl gyfle cyfartal a theg o bob gallu i gymryd rhan, hynny yw os a yw'n gofyn neu'n ateb cwestiynau gan y bydd y ffon lolipop yn dewis enwau’r plant yn y dosbarth ar hap. Gall y strategaeth ffon lolipop o ymgysylltu â myfyrwyr ddarparu dewis mwy ar hap ar gyfer atebion, sy'n golygu nad yw'r codwr llaw gyson yn cymryd drosodd trafodaeth, a gwerthuso yn yr ystafell ddosbarth. Ar ben hynny mae'r strategaeth ffon lolipop yn dechneg a ddefnyddir i sicrhau bod pob plentyn yn y dosbarth yn cael ei droi ymlaen am yr hyn maen nhw'n ei ddysgu yn fwy na'r arfer. Mae mwyafrif y plant naill ai'n rhy swil, yn llai hyderus, neu'n syml ddim yn deall beth sydd yn mynd ymlaen i allu ateb neu ofyn cwestiynau yn y dosbarth gan eu bod yn teimlo dan bwysau. Felly oherwydd hynny mae'r strategaeth hon yn addasu a datblygu gallu’r plant sy'n ei chael hi'n anodd, ac yn rhoi'r gwth o hyder sydd ei angen arnyn nhw o ddydd i ddydd gan fod y strategaeth ar hap hon yn eu cymell nhw i reoli'r sefyllfa y maent ynddi, ac i allu rhedeg y wers hon eu hunain heb iddyn nhw sylweddoli. Trwy hyn gallaf asesu datblygiad Iaith,Llythrenned a Chyfathrebu’r plant. 

Mae'r cynllun gwers olaf fel y gwelir yn atodiad tri, yn wers wedi'i seilio ar y maes dysgu Dyniaethau gan fod y wers yn un Astudiaeth Grefyddol lle bydd y plant yn cael dysgu am grefydd arall (Hindŵaeth) a'i chymharu â thema'r dosbarth, Cristnogaeth. Trwy greu gwers o'r fath bydd yn caniatáu i'r plant ddeall a dysgu sut mae gan wahanol grefydd amrywiaeth o ffyrdd tebyg a gwahanol, ac mae hefyd yn rhoi dealltwriaeth i'r plant, er bod gwahanol fathau o grefydd bod pawb i gael eu trin yn gyfartal. Mae hyn yn datblygu dealltwriaeth y plant o'r Dyniaethau ac yn eu galluogi i dyfu i fod yn ddysgwyr parchus am y dyfodol. Yn yr un modd ar ail gynllun mae'r cynllun gwers hwn hefyd yn cynnwys y strategaeth ddysgu 'meddwl, paru, rhannu' oherwydd bod yn rhaid i'r plant drafod gyda phartner, ar ôl dysgu am ffeithiau penodol am y grefydd Hindŵaeth, i nodi'r hyn sy'n debyg ac yn wahanol rhwng Hindŵaeth a Christnogaeth. Un strategaeth wahanol rydw i wedi'i chynnwys yn y wers hon yw'r strategaeth 'Hetiau Meddwl'. Dewisais gynnwys hyn gan ei fod yn rhoi’r cyfle perffaith i'r plant ymgymryd â'r yr un dasg ond o wahanol safbwyntiau ac yn annog meddyliau dyfnach am hyn maen nhw'n ei ddysgu. Yn y strategaeth hon mae chwe het o wahanol liwiau gyda phob un yn cynrychioli meddwl a phersbectif gwahanol. Dyluniwyd y strategaeth i annog plant i addasu ystod o wahanol safbwyntiau ar bwnc neu thema sy'n wahanol i'r hyn y maent eisoes wedi'i ddysgu. Y dyn y tu ôl i'r strategaeth 'Hetiau Meddwl' yw De Bono, ac mae model chwe ‘Het Meddwl’ De Bono “equips pedagogues with the opportunity to teach their students how to develop their critical thinking and problem solving skills by using a certain type of thinking and to stop using it when they have exhausted its utility and switch on to another type of thinking", nodir gan Kivunja (2015). Mae’r strategaeth hetiau meddwl yn ogystal ar strategaeth meddwl paru rhannu, yn gadael i’r plant ffurfio barn bersonol a barn grŵp, ac mae hyn yn galluogi dangosiad o asesu ar gyfer dysgu oblegid dywed Llywodraeth Cymru (2010) bod y plant angen “meddwl am achos ac effaith i ddod i gasgliadau”. Y strategaeth olaf y byddaf yn ei defnyddio yn y cynllun gwers hwn i fonitro asesiad yw 'Pêl fasged nid Ping Pong'. Bydd hyn yn helpu'r plant i ddatblygu dyfnder i'r drafodaeth gan gasglu sawl barn, ffeithiau a gwybodaeth ac yna yn datblygu ar yr hyn maent yn eu gwybod. Noda Dylan Williams (2005) bod " this method of questioning is more powerful because more students are involved in the questioning process
", ac mae'r broses yn un llwyddiannus wrth i'r plant 'bownsio' eu hatebion oddi wrth ei gilydd, yn union fel pêl-fasged,  mae’n dangos i mi fel yr athro pwy sy'n deall y dasg a ddarperir sydd wedyn yn caniatáu i mi asesu pob unigolyn yn deg. Mae’r wers yma hefyd yn un sydd yn rhoi llais i’r disgybl. Canolbwynt y cynllun yma yw sicrhau bod y plant yn datblygu sgiliau annibynnol fel y gallent ddatblygu i fod yn ddysgwyr annibynnol oblegid eu bod nhw yw'r rhai sy'n rhoi'r wybodaeth a'r ffeithiau i mi ac felly maen nhw hefyd yn datblygu eu gwybodaeth o'r byd ar hyn sy’n digwydd o’n gwmpas.

Mae'n amlwg yn y tri chynllun gwers wahanol hyn bod y meysydd dysgu rydw i wedi'u cynnwys a'u dewis yn cysylltu o fewn pedwar pwrpas Donaldson yn ei gwricwlwm (2015) sy'n nodi y bydd "pob plentyn a pherson ifanc yn ddysgwyr uchelgeisiol, galluog" a hefyd yn "ddinasyddion moesegol, gwybodus". Felly I gloi mae’n amlygu bod asesu ar gyfer dysgu yn holl bwysig i gynnwys o fewn gwersi, ac mae’r meysydd dysgu a phrofiad hefyd yn holl bwysig i gynnwys oblegid mae’n rhoi strwythur pendant at y cynlluniau. Ar ôl peth ymchwil daeth yn amlwg bod Black a William wedi dod i'r casgliad bod asesu ar gyfer dysgu yn effeithiol ac yn dangos effeithiau ar y dysgwyr, ond daeth David Didau i'r casgliad ei fod yn erbyn y syniad ar gyfer asesu ar gyfer dysgu gan ei fod yn credu bod asesu ar gyfer dysgu yn cael eu defnyddio ar gam ac nad oedd y plant yn dysgu unrhyw beth newydd, ac maen nhw dim ond yn gwybod yr hyn yr oeddent eisoes yn ei adnabod o’r blaen. I gloi, mae'n ddadleuol hyd yn oed dweud nad yw asesu ar gyfer dysgu mor effeithiol ag yr oeddem yn meddwl ag y mae hyd yn oed Black a William yn hunan-amau trwy ddyfynnu bod defnyddio'r term 'asesiad' yn anghywir ac nad yw'r plant yn cael eu hasesu o fewn y ffurf grynodol. o asesu ond yn ffurfiannol. Mae’n amlwg bod barnau a ffeithiau am asesu ar gyfer dysgu yn wahanol ond yn y pen draw mae’n amlwg bod y niferoedd o strategaethau asesu ar gyfer dysgu gwir yn cael effaith ar y plant ac yn gwthio nhw i sicrhau eu bod nhw’n perfformio at y safon gorau posib er mwyn sicrhau gwelliant y neu hunain am y dyfodol.

Atodiadau

Atodiad 1
Cynllun Gwers Cam 1

Cynllun Gwers – Cam 1 Cynllun Gwers 

	Darpar Athro
	Emily Jones 
	Dosbarth:
	BL.2

	Maes Dysgu a Phrofiad neu Bwnc
	Dyniaethau & Chelfyddydau Mynegiadol.  
	Dyddiad:
	14/10/19

	Ffocws Gwers:
	I weithio’n annibynnol i greu ac ystyried patrymau sydd ar ffenestri eglwysi gan ddefnyddio papur lliw, paent, ayyb, ac i ddeall y rhesymau y tu ôl i'r ffenestri hynny. (Nodir bod y ffocws wedi creu ar ôl taith ysgol i’r Eglwys leol).

	Cysylltiadau ystyrlon â'r Cwricwlwm 
	Celfyddydau Mynegiadol:
· Mae archwilio’r Celfyddydau Mynegiannol ac
archwilio drwyddynt yn dyfnhau ein gwybodaeth artistig ac yn cyfrannu at ein dealltwriaeth o hunaniaeth, diwylliant a chymdeithas. 
· Mae gwaith creadigol yn cyfuno gwybodaeth a sgiliau gan ddefnyddio’r synhwyrau, ysbrydoliaeth a dychymyg. 
· Mae creu yn y Celfyddydau Mynegiannol yn cwmpasu amrywiaeth o weithgareddau gan gynnwys cynllunio, drafftio, dyfeisio, gwneud, coreograffu, siapio, cyfansoddi a golygu yn ogystal â pherfformio, cyflwyno, rhannu, arddangos a chynhyrchu.
Dyniaethau:
· Mae datblygu meddwl ymholgar yn galluogi dysgwyr i archwilio ac ymchwilio i’r byd, i’w orffennol, ei bresennol a’i ddyfodol, drostynt eu hunain. 
· Mae digwyddiadau a phrofiadau dynol
yn gymhleth a chânt eu canfod, eu dehongli a’u cynrychioli mewn gwahanol ffyrdd. 
· Mae cymdeithasau dynol yn gymhleth ac yn amrywiol, ac maent yn cael eu llywio gan weithredoedd a chredoau pobl. 

	Cysylltiadau ystyrlon â:
Chyfrifoldebau trawsgwricwlaidd
	Llythrennedd:
· Mynegi barn, gan roi rhesymau a chynnig atebion priodol i gwestiynau.
· Gwrando ar eraill gan ganolbwyntio, deall y prif bwyntiau a gofyn am eglurhad os oes ei angen.
· Ailadrodd naratifau neu wybodaeth y maent wedi eu clywed, gan osod y digwyddiadau yn eu trefn gywir.
· Dangos eu bod yn deall yr hyn y maent wedi ei glywed drwy holi cwestiynau perthnasol i ddod o hyd i wybodaeth benodol.

Rhifedd:
· Adnabod camau i gwblhau’r dasg neu gyrraedd datrysiad.
· Dewis cyfarpar ac adnoddau priodol.
YCC:
· Ffocws ar ddiwylliant Cymreig a thraddodiadau Cymru er mwyn sbarduno dysgu pellach drwy brofi gwaith artistiaid, gweithiau creadigol, gwaith cerddorion, perfformwyr, perfformiadau a lleoliadau, o bersbectif cyfoes a thraddodiadol. 
· Archwilio gweithiau creadigo l,gan wybod pam y cawsant eu creu a chan feithrin dealltwriaeth dysgwyr o faterion lleol, cenedlaethol a byd-eang. 


	Targedau Personol (Cysylltiedig â SAC ac wedi eu nodi mewn adolygiad wythnosol):

S3.1.5 Fel sy'n berthnasol i'r ystod oed y maent wedi eu hyfforddi i'w addysgu, eu bod yn gallu cynllunio cyfleoedd i'r rheini y maent yn eu haddysgu i ddysgu mewn cyd- destunau y tu allan i'r ysgol, megis ymweliadau ysgol, amgueddfeydd, theatrau, gwaith maes a lleoliadau ar sail cyflogaeth, gyda chymorth eraill o'r staff pan fo hynny'n briodol.

S3.2.6 Eu bod yn cofnodi cynnydd a llwyddiannau disgyblion yn systematig, er mwyn darparu tystiolaeth o ystod eu gwaith, eu cynnydd a'u cyrhaeddiad dros amser. Eu bod yn defnyddio hyn i gynorthwyo dysgwyr i adolygu eu cynnydd eu hunain ac i oleuo cynllunio. 





	Amcanion Dysgu (ffocws ar ddysgu – defnyddio geirfa ddealladwy):

	Bydd disgyblion yn dysgu i wneud y canlynol:

Erbyn diwedd y sesiwn bydd y plant yn gallu deall y rhesymau y tu ôl i'r ffenestri lliwgar yn yr eglwys Gristnogol, a byddent hefyd wedi gallu cyflawni creadigrwydd a dangos sgiliau artistig trwy ddefnyddio amrywiaeth o dechnegau a deunyddiau ynghyd â deall mwy am y gymuned Gristnogol. Yn ogystal bydd y plant yn dysgu sut i weithio’n annibynnol erbyn diwedd y sesiwn er mwyn sicrhau y bydden nhw’n datblygu hyder fel unigolion. 




	Meini Prawf Llwyddiant (wedi eu cysylltu’n glir â phob Amcan Dysgu ac yn gysylltiedig â phroses a/neu gynnyrch dysgu)
	Asesu Dysgu’r Disgyblion
Tystiolaeth
 (Beth sydd gan y dysgwyr i’w ddweud/ysgrifennu/gwneud/cynhyrchu i ddangos yr hyn a ddysgir)

	Trwy ddarllen y camau cynnydd sydd yn y drafft Cwricwlwm I Gymru rydym wedi dewis elfennau o’r camau cynnydd 2&3 o’r drafft cwricwlwm Celfyddydau Mynegiadol yn ogystal â Dyniaethau ar gyfer meini prawf llwyddiant addas ar gyfer y plant.
Er mwyn llwyddo rhaid i mi…
· Gallaf archwilio gwaith creadigol pobl eraill a defnyddio fy mhrofiad i lywio a dylanwadu ar fy syniadau gwreiddiol fy hun. 
· Gallaf archwilio sut mae artistiaid a gwaith creadigol yn cyfleu hwyliau, teimladau a syniadau. 
· Gallaf archwilio syniadau pobl eraill ac arbrofi â’m syniadau fy hun er mwyn datblygu fy ngwaith creadigol gan ddangos hyder i gymryd risg. 
· Gallaf ddisgrifio amseroedd, digwyddiadau, traddodiadau a phobl arbennig yn fy nghymuned a’r byd ehangach, a gallaf egluro eu bwysigrwydd. 
· Rwy’n ymwybodol o’m hunaniaeth ac yn parchu’r ffaith bod gan eraill wahanol hunaniaeth. 

	Strategaeth asesu bodiau i fyny, a bodiau i lawr yn cael eu defnyddio ar ddiwedd cyflwyniad i’r dasg celf. Gallaf symud ymlaen yn llwyddiannus os yw’r plant yn dangos bodiau i fyny sy'n dangos eu bod nhw’n deall yr hyn sydd angen ei wneud. Ar ddiwedd y wers, gallaf fel athrawes werthuso pwy oedd yn deall y dasg neu beidio gan dangos bodiau i fyny neu i lawr. Hyn yn gallu helpu i gael mwy o ddealltwriaeth o ble mae pob plentyn at o ran dealltwriaeth o’r gwaith. Wrth gwblhau’r dasg celf gall y plant wneud y dechneg ‘Pwy-beth-pryd-ble-sut-pam?’ I esbonio am e.e.. pam dewison nhw’r lliwiau a ddewiswyd, beth yw’r llun/patrwm a chreuan nhw a pham? Ayyb.




	Amser
	Gweithgareddau/Methodoleg/Cysyniadau Allweddol
 (Rôl yr Athro – gan gynnwys pwyntiau dysgu allweddol, strategaethau gwahaniaethu a chwestiynau allweddol)
	Tasgau Disgyblion
 (Rôl disgyblion – gan gynnwys strategaethau gwahaniaethu, ymgysylltu ag asesu ffurfiannol a gwaith cartref)

	Adnoddau
 (Gan gynnwys gofyniad Iechyd a Diogelwch)

	

Cyfnod agoriadol (gyda chysylltiadau â dysgu blaenorol)
	I greu ac ystyried patrymau sydd ar ffenestri’r eglwys leol. Gweithgaredd Celf a Dylunio. Bydd hyn yn helpu i wella eu sgiliau artistig a dychymyg ynghyd a’r gallu i weithio'n annibynnol. Yn y cyflwyniad rhaid esbonio pam mae ffenestri lliw yn yr Eglwys ac atgoffa’r plant am yr hyn a ddysgon nhw ar y daith ysgol i’r Eglwys leol.

Cwestiynau Allweddol:
· Ydy’r ffenestri yn lliwgar?
· Pwy all fod yn y ffenestri?
· Pa fath o batrymau sydd i’w weld?
· Pam ydy’r Eglwys yn cael ffenestri lliw?
· Pwy sy’n cofio…?

	Bydd rhaid i'r disgyblion greu ffenestr eglwys liwgar yn annibynnol, fel y gwelir ar y daith ysgol i'r eglwys leol, trwy ddefnyddio eu creadigrwydd i benderfynu ar wahanol batrymau, lliwiau, offer a thechnegau i'w defnyddio ar y ffenestr maen nhw am greu. 

Ar ddiwedd y wers bydd y plant yn cael cyfle i drafod pa dechnegau, lliwiau, patrymau ac ati trwy ddefnyddio'r strategaeth asesu ble-beth-pryd-sut-pam? trwy wneud hyn mae'n rhoi cyfle i'r athro fonitro pwy oedd yn deall y dasg gan y bydd yn rhaid i'r plant esbonio am eu dewisiadau a'r defnydd o bethau gyda'u ffenestr.

	•	Lluniau A4 o ffenestri lliwgar yr Eglwys leol i ddefnyddio fel enghraifft i’r plant. 


Iechyd a Diogelwch
Esbonio rheolau i’r plant e.e.. – peidiwch â rhedeg gyda siswrn. 

	

Addysgu a Dysgu Craidd
	Bydd amrywiaeth o gynhyrchion celf fel paent, papur lliwgar, beiros lliwgar, pensiliau a chreonau ynghyd â glud a siswrn yn cael eu dosbarthu ar bob bwrdd. Bydd pob bwrdd yn cael tair enghraifft lun o ffenestri eglwys i gael ysbrydoliaeth. Bydd hyn yn caniatáu i'r plant gael y blaen gyda'r strategaeth asesu pan-beth-pwy-sut-pam?
Cwestiynau Allweddol:

•Beth ydych yn mynd i ddefnyddio i addurno eich ffenest?

•Pa lun enghraifft gwnaeth eich ysbrydoli?
	Gan fod hon yn wers gelf fynegiadol nid yw grwpiau gallu yn cael eu diffinio gan asesiad traddodiadol ac felly, bydd y wers wedi'i hanelu at yr holl anghenion a galluoedd. Bydd gan bob plentyn y siawns i ddewis beth maen nhw eisiau eu defnyddio ar gyfer creu ffenest eu hunain.


	· Paent
· Papur Lliw
· Creonau
· Peniau a phensiliau lliw
· Glud
· Siswrn
· LLuniau enghreifftiol 
· Templed o amlinelliad ffenest ar gyfer pob plentyn

Iechyd a Diogelwch
Parhau i esbonio’r rheolau i’r plant e.e – peidiwch a rhedeg gyda siswrn.



	

Sesiwn Gloi
	Sicrhewch fod pob plentyn yn cymryd rhan mewn helpu i dacluso a chlirio'r cyflenwadau celf yn yr ystafell ddosbarth. Gwnewch yn siŵr bod pob plentyn yn eistedd yn ei seddi yn barod i egluro am y darn o waith celf y maen nhw wedi'i greu, gan roi cyfle i bob plentyn siarad, dangos a dweud wrth gyd-ddisgyblion am y ffenestr y gwnaethon nhw ei chreu.


	Byddai'r disgyblion eisoes wedi gwneud y dechneg asesu bodiau i fyny neu fodiau i lawr ar ddechrau'r wers a gofynnir iddynt wneud hynny eto i ddangos os oeddent nid yn unig yn deall ond yn mwynhau'r dasg. Ynghyd â'r dechneg hon bydd yn rhaid i bob disgybl wneud y dechneg asesu pryd-beth-pam-pwy-sut? i rannu gyda chyd-ddisgyblion eraill am eu ffenestr a grëwyd, ac mae hyn yn caniatáu asesiad o bwy oedd yn gwrando ac yn deall y dasg a ddarparwyd.

	· Darnau gorffenedig o ffenestri pob disgybl.


(Rhaid nodi bod rhaid bod yn glir i bob plentyn cyn iddynt wrando ar ei gilydd yn siarad am eu gwaith celf, nad oes unrhyw un i fod yn feirniadol am ffenestr orffenedig unrhyw un arall gan nad oes unrhyw ffordd ddrwg nac anghywir ym myd celf). 




Atodiad 2
Cynllun Gwers Cam 2

Cynllun Gwers – Cam 2 Cynllun Gwers 

	Darpar Athro
	Emily Jones 
	Dosbarth:
	BL.2

	Maes Dysgu a Phrofiad neu Bwnc
	Dyniaethau & Ieithoedd,Llythrennedd a Chyfathrebu 
	Dyddiad:
	15/10/19

	Ffocws Gwers:
	Datblygu sgiliau Iaith,Llythrennedd a Chyfathrebu trwy ddefnyddio’r Gadair Goch

	Cysylltiadau ystyrlon â'r Cwricwlwm 
	Ieithoedd,Llythrennedd a Chyfathrebu:
· Mae dysgu a defnyddio ieithoedd yn ein cysylltu â phobl, lleoedd a chymunedau.
· Cynnwys nodweddion megis creadigrwydd, gwydnwch, y gallu i addasu ac empathi.
· Bydd y maes dysgu a phrofiad hwn yn meithrin balchder dysgwyr yn eu hunaniaeth. 
· Mae cyfathrebu clir ac effeithiol drwy iaith lafar ac ysgrifenedig yn sgil bywyd pwysig.
· Rhoddir cyfleoedd i ddysgwyr siarad ac ysgrifennu er mwyn iddynt fod yn effeithiol wrth iddynt ryngweithio, archwilio syniadau, mynegi safbwyntiau, gwybodaeth a dealltwriaeth a meithrin cydberthnasau

Dyniaethau:
· Mae datblygu meddwl ymholgar yn galluogi dysgwyr i archwilio ac ymchwilio i’r byd, i’w orffennol, ei bresennol a’i ddyfodol, drostynt eu hunain. 
· Mae digwyddiadau a phrofiadau dynol
yn gymhleth a chânt eu canfod, eu dehongli a’u cynrychioli mewn gwahanol ffyrdd. 
· Mae cymdeithasau dynol yn gymhleth ac yn amrywiol, ac maent yn cael eu llywio gan weithredoedd a chredoau pobl. 

	Cysylltiadau ystyrlon â:
Chyfrifoldebau trawsgwricwlaidd
	(Mae'r un ffocws llythrennedd, rhifedd a YCC yn berthnasol ymhob cynllun gwers)
Llythrennedd:
· Mynegi barn, gan roi rhesymau a chynnig atebion priodol i gwestiynau.
· Gwrando ar eraill gan ganolbwyntio, deall y prif bwyntiau a gofyn am eglurhad os oes ei angen.
· Ailadrodd naratifau neu wybodaeth y maent wedi eu clywed, gan osod y digwyddiadau yn eu trefn gywir.
· Dangos eu bod yn deall yr hyn y maent wedi ei glywed drwy holi cwestiynau perthnasol i ddod o hyd i wybodaeth benodol.

Rhifedd:
· Adnabod camau i gwblhau’r dasg neu gyrraedd datrysiad.
· Dewis cyfarpar ac adnoddau priodol.
YCC:
· Ffocws ar ddiwylliant Cymreig a thraddodiadau Cymru er mwyn sbarduno dysgu pellach drwy brofi gwaith artistiaid, gweithiau creadigol, gwaith cerddorion, perfformwyr, perfformiadau a lleoliadau, o bersbectif cyfoes a thraddodiadol. 
· Archwilio gweithiau creadigo l,gan wybod pam y cawsant eu creu a chan feithrin dealltwriaeth dysgwyr o faterion lleol, cenedlaethol a byd-eang. 


	Targedau Personol (Cysylltiedig â SAC ac wedi eu nodi mewn adolygiad wythnosol):

S3.1.5 Fel sy'n berthnasol i'r ystod oed y maent wedi eu hyfforddi i'w addysgu, eu bod yn gallu cynllunio cyfleoedd i'r rheini y maent yn eu haddysgu i ddysgu mewn cyd- destunau y tu allan i'r ysgol, megis ymweliadau ysgol, amgueddfeydd, theatrau, gwaith maes a lleoliadau ar sail cyflogaeth, gyda chymorth eraill o'r staff pan fo hynny'n briodol.

S3.2.1 Eu bod yn gwneud defnydd priodol o ystod o strategaethau monitro ac asesu i werthuso cynnydd dysgwyr tuag at amcanion dysgu a gynlluniwyd, ac yn defnyddio'r wybodaeth hon i wella eu cynllunio a'u haddysgu eu hunain. 

S3.2.6 Eu bod yn cofnodi cynnydd a llwyddiannau disgyblion yn systematig, er mwyn darparu tystiolaeth o ystod eu gwaith, eu cynnydd a'u cyrhaeddiad dros amser. Eu bod yn defnyddio hyn i gynorthwyo dysgwyr i adolygu eu cynnydd eu hunain ac i oleuo cynllunio. 





	Amcanion Dysgu (ffocws ar ddysgu – defnyddio geirfa ddealladwy):

	Bydd disgyblion yn dysgu i wneud y canlynol:

Erbyn diwedd y sesiwn bydd y plant yn gallu, ateb amrywiaeth o gwestiynau gan y dosbarth mewn brawddegau llawn ar lafar, ac yn ceisio’r strategaeth ‘gadair goch’ yn llwyddiannus trwy ateb yn hyderus.




	Meini Prawf Llwyddiant (wedi eu cysylltu’n glir â phob Amcan Dysgu ac yn gysylltiedig â phroses a/neu gynnyrch dysgu)
	Asesu Dysgu’r Disgyblion
Tystiolaeth
 (Beth sydd gan y dysgwyr i’w ddweud/ysgrifennu/gwneud/cynhyrchu i ddangos yr hyn a ddysgir)

	Trwy darllen y camau cynnydd sydd yn y drafft Cwricwlwm i Gymru rydym wedi dewis elfennau or camau cynnydd 2&3 o’r drafft cwricwlwm Ieithoedd,Llythrennedd a Chyfathrebu yn ogystal a Dyniaethau ar gyfer meini prawf llwyddiant addas ar gyfer y plant. 
Er mwyn llwyddo rhaid i mi…
· Gallaf siarad yn glir, gan amrywio mynegiant ac ystumiau er mwyn cyfleu fy syniadau 
· Gallaf ofyn ac ateb cwestiynau a chyfnewid syniadau a gwybodaeth am bynciau cyfarwydd mewn sefyllfaoedd pob-dydd. 
· Gallaf aros yn fy rôl a helpu eraill wrth chwarae rôl. 
· Gallaf ddisgrifio amseroedd, digwyddiadau, traddodiadau a phobl arbennig yn fy nghymuned a’r byd ehangach, a gallaf egluro eu bwysigrwydd. 
· Rwy’n ymwybodol o’m hunaniaeth ac yn parchu’r ffaith bod gan eraill wahanol hunaniaeth. 

	Defnyddir techneg y gadair goch trwy gydol y wers. Datblygodd y dechneg hon ddealltwriaeth y plant o'r grefydd Gristnogol trwy roi unigolion yn y fan a'r lle o amrywiaeth o alluoedd i ateb cwestiynau a roddwyd gan weddill y dosbarth ar yr hyn a ddywedodd y Ficer o'r ymweliad â'r eglwys leol wrth y plant am y grefydd, ac am y stori am sut y gwnaeth Duw'r byd. Bydd y plant ar y gadair goch hefyd yn cael eu gorfodi i chwarae rôl Duw a bydd angen i'r dosbarth ofyn cwestiynau yn benodol i 'Dduw' ar stori dechrau'r byd. Hefyd bydd y plant yn defnyddio'r dechneg 'meddwl, paru, rhannu' â'u partneriaid i gynnig cwestiynau gwahanol i'w gofyn. Mae'r technegau hyn yn caniatáu i'r plant reoli'r wers eu hunain i wneud hwn yn asesiad ffurfiannol. 




	Amser
	Gweithgareddau/Methodoleg/Cysyniadau Allweddol
 (Rôl yr Athro – gan gynnwys pwyntiau dysgu allweddol, strategaethau gwahaniaethu a chwestiynau allweddol)
	Tasgau Disgyblion
 (Rôl disgyblion – gan gynnwys strategaethau gwahaniaethu, ymgysylltu ag asesu ffurfiannol a gwaith cartref)

	Adnoddau
 (Gan gynnwys gofyniad Iechyd a Diogelwch)

	

Cyfnod agoriadol (gyda chysylltiadau â dysgu blaenorol)
	I wneud gwers cadair goch yn seiliedig ar beth ddysgodd y plant gan y Ficer ar eu taith ysgol i’r eglwys leol. Gweithgaredd sydd yn datblygu sgiliau Iaith,Llythrennedd a Chyfathrebu. Bydd hyn yn helpu i wella hyder y plant ar gyfer sgiliau pob dydd. 

Cwestiynau Allweddol:

•Pwy sy’n cofio rhywbeth am ei’n daith i’r Eglwys leol?

•Beth ddysgwch chi?

•Pa fath o gwestiynau gallwn ni ofyn?

	Defnyddir techneg y gadair goch trwy gydol y wers. Rhoi unigolion yn y fan a'r lle i ateb cwestiynau a roddwyd gan weddill y dosbarth ar yr hyn a ddysgon nhw o'r ymweliad â'r eglwys leol. Bydd y plant ar y gadair goch hefyd yn cael eu gorfodi i chwarae rôl Duw a bydd angen i'r dosbarth ofyn cwestiynau yn benodol i 'Dduw' ar stori dechrau'r byd. Bydd y plant yn defnyddio'r dechneg 'meddwl, paru, rhannu' â'u partneriaid i gynnig cwestiynau gwahanol i'w gofyn.  Defnyddio’r strategaeth ‘Hetiau Meddwl’ i helpu meddwl am y cwestiynau a hefyd am atebion. Mae'r technegau hyn yn caniatáu i'r plant reoli'r wers eu hunain.



	· Cadair 

Iechyd a Diogelwch
Esbonio rheolau i’r plant e.e.. – peidiwch â chwarae o gwmpas o amgylch y gadair.  

	

Addysgu a Dysgu Craidd
	Bydd amrywiaeth o gwestiynau i’r plant holi i’r plentyn ar y gadair goch, ac i sicrhau hyn bydd y plant yn gwneud y dechneg meddwl,paru,rhannu gyda’i phartneriaid carped. Byddaf yn dewis enw plentyn ar hap gan ddefnyddio’r dechneg ffyn lolipop er mwyn i’r plentyn hynny gael ei roi yn y fan a’r lle i ofyn cwestiwn.
Cwestiynau Allweddol:
· Beth yw eich cwestiwn chi am…?
· Pwy sydd am fod yn ddewr ac ateb cwestiynau fel Duw?

	I wneud hon yn wers lle y gallaf asesu plant o bob lefel a gallu, byddaf yn defnyddio'r dechneg lolipop i ddewis enw plentyn ar hap fel y bydd pob plentyn yn y dosbarth yn deall ei fod yn ddewis teg ac na fyddant yn teimlo dan bwysau. Bydd pob plentyn yn cael cyfle i ofyn cwestiwn mewn brawddegau llawn i ddatblygu eu sgiliau iaith o ddydd i ddydd. Defnyddio’r strategaeth ‘Hetiau Meddwl’ i helpu meddwl am y cwestiynau a hefyd am atebion. 


	· Cadair
· Ffyn Lolipop

Iechyd a Diogelwch
Esbonio rheolau i’r plant e.e – peidiwch a chwarae o gwmpas o amgylch y gadair.
Sicrhau bod y plant yn ymddwyn yn synhwyrol. 

	

Sesiwn Gloi
	Sicrhewch fod pob plentyn yn cael y siawns i ofyn cwestiynau ynglŷn ar beth ddysgon nhw ar y daith ysgol. Gwnewch yn siŵr bod pob plentyn ddim yn teimlo gormod o dan bwysau ac yn dangos datblygiad o hyder yn eu hunain. Cwestiynu’r plant fel dosbarth i weld os oeddent wedi dysgu rhywbeth gwahanol ar ddiwedd y wers ac nad oeddent yn gwybod ar ddechrau’r wers.


	Byddai'r disgyblion eisoes wedi gwneud y gadair goch trwy gydol y wers. Ynghyd â'r dechneg hon bydd yn rhaid i bob disgybl wneud y dechneg asesu bodiau i fyny neu i lawr i ddangos os oeddent yn deall y dasg ac wedi mwynhau. Hefyd bydd y plant yn rhoi adborth i’r athrawes am yr hyn a ddysgon nhw yn ystod y wers i weld eto ac mae hyn yn caniatáu asesiad o bwy oedd yn gwrando ac yn deall y dasg a ddarparwyd.



	· (Ni fydd angen adnoddau ar ddiwedd y wers gan mae trafodaeth dosbarth a fydd yn digwydd) 

Iechyd a Diogelwch
Esbonio rheolau i’r plant e.e – peidiwch a chwarae o gwmpas o amgylch y gadair.
Sicrhau bod y plant yn ymddwyn yn synhwyrol.




Atodiad 3
Cynllun Gwers Cam 3

Cynllun Gwers – Cam 3 Cynllun Gwers 

	Darpar Athro
	Emily Jones 
	Dosbarth:
	BL.2

	Maes Dysgu a Phrofiad neu Bwnc
	Dyniaethau 
	Dyddiad:
	16/10/19

	Ffocws Gwers:
	Deall y gwahaniaeth ar debygolrwydd rhwng y grefydd Cristnogaeth a Hindŵaidd er mwyn dysgu am grefyddau’r byd.

	Cysylltiadau ystyrlon â'r Cwricwlwm 
	Dyniaethau:
· Mae datblygu meddwl ymholgar yn galluogi dysgwyr i archwilio ac ymchwilio i’r byd, i’w orffennol, ei bresennol a’i ddyfodol, drostynt eu hunain. 
· Mae digwyddiadau a phrofiadau dynol
yn gymhleth a chânt eu canfod, eu dehongli a’u cynrychioli mewn gwahanol ffyrdd. 
· Mae cymdeithasau dynol yn gymhleth ac yn amrywiol, ac maent yn cael eu llywio gan weithredoedd a chredoau pobl. 
· 

	Cysylltiadau ystyrlon â:
Chyfrifoldebau trawsgwricwlaidd
	(Mae'r un ffocws llythrennedd, rhifedd a YCC yn berthnasol ymhob cynllun gwers)
Llythrennedd:
· Mynegi barn, gan roi rhesymau a chynnig atebion priodol i gwestiynau.
· Gwrando ar eraill gan ganolbwyntio, deall y prif bwyntiau a gofyn am eglurhad os oes ei angen.
· Ailadrodd naratifau neu wybodaeth y maent wedi eu clywed, gan osod y digwyddiadau yn eu trefn gywir.
· Dangos eu bod yn deall yr hyn y maent wedi ei glywed drwy holi cwestiynau perthnasol i ddod o hyd i wybodaeth benodol.

Rhifedd:
· Adnabod camau i gwblhau’r dasg neu gyrraedd datrysiad.
· Dewis cyfarpar ac adnoddau priodol.
YCC:
· Ffocws ar ddiwylliant Cymreig a thraddodiadau Cymru er mwyn sbarduno dysgu pellach drwy brofi gwaith artistiaid, gweithiau creadigol, gwaith cerddorion, perfformwyr, perfformiadau a lleoliadau, o bersbectif cyfoes a thraddodiadol. 
· Archwilio gweithiau creadigo l,gan wybod pam y cawsant eu creu a chan feithrin dealltwriaeth dysgwyr o faterion lleol, cenedlaethol a byd-eang. 


	Targedau Personol (Cysylltiedig â SAC ac wedi eu nodi mewn adolygiad wythnosol):

S3.1.5 Fel sy'n berthnasol i'r ystod oed y maent wedi eu hyfforddi i'w addysgu, eu bod yn gallu cynllunio cyfleoedd i'r rheini y maent yn eu haddysgu i ddysgu mewn cyd- destunau y tu allan i'r ysgol, megis ymweliadau ysgol, amgueddfeydd, theatrau, gwaith maes a lleoliadau ar sail cyflogaeth, gyda chymorth eraill o'r staff pan fo hynny'n briodol.

S3.2.1 Eu bod yn gwneud defnydd priodol o ystod o strategaethau monitro ac asesu i werthuso cynnydd dysgwyr tuag at amcanion dysgu a gynlluniwyd, ac yn defnyddio'r wybodaeth hon i wella eu cynllunio a'u haddysgu eu hunain. 

S3.2.3 Eu bod yn gallu asesu cynnydd dysgwyr yn gywir gan ddefnyddio, yn ôl eu perthnasedd, Canlyniadau'r Cyfnod Sylfaen, disgrifiadau lefelau'r Cwricwlwm Cenedlaethol, canlyniadau‟r Cwricwlwm Cenedlaethol, meini prawf o gymwysterau cenedlaethol, gofynion cyrff dyfarnu neu amcanion o'r canllawiau perthnasol. Gallant gael cyfarwyddyd gan athro profiadol pan fo hynny'n briodol. 





	Amcanion Dysgu (ffocws ar ddysgu – defnyddio geirfa ddealladwy):

	Bydd disgyblion yn dysgu i wneud y canlynol:

Erbyn diwedd y sesiwn bydd y plant yn gallu, deall y gwahaniaeth ar debygolrwydd rhwng Cristnogaeth a Hindŵaidd gan dangos agweddau o ddinasyddion moesegol a gwybodus.




	Meini Prawf Llwyddiant (wedi eu cysylltu’n glir â phob Amcan Dysgu ac yn gysylltiedig â phroses a/neu gynnyrch dysgu)
	Asesu Dysgu’r Disgyblion
Tystiolaeth
 (Beth sydd gan y dysgwyr i’w ddweud/ysgrifennu/gwneud/cynhyrchu i ddangos yr hyn a ddysgir)

	Trwy darllen y camau cynnydd sydd yn y drafft Cwricwlwm i Gymru rydym wedi dewis elfennau or camau cynnydd 2&3 o’r draft cwricwlwm
Dyniaethau ar gyfer meini prawf llwyddiant addas ar gyfer y plant. 
Er mwyn llwyddo rhaid i mi…
 
· Gallaf ddisgrifio amseroedd, digwyddiadau, traddodiadau a phobl arbennig yn fy nghymuned a’r byd ehangach, a gallaf egluro eu bwysigrwydd. 
· Rwy’n ymwybodol o’m hunaniaeth ac yn parchu’r ffaith bod gan eraill wahanol hunaniaeth. 

	Mae defnyddio'r strategaethau asesu meddwl, paru, rhannu, hetiau meddwl a phêl-fasged nid ping pong yn annog trafodaeth disgyblion ac yn dangos yr hyn y mae pob plentyn yn gallu ei ddeall sy’n galluogi fi fel athrawes i asesu gallu’r disgyblion. 




	Amser
	Gweithgareddau/Methodoleg/Cysyniadau Allweddol
 (Rôl yr Athro – gan gynnwys pwyntiau dysgu allweddol, strategaethau gwahaniaethu a chwestiynau allweddol)
	Tasgau Disgyblion
 (Rôl disgyblion – gan gynnwys strategaethau gwahaniaethu, ymgysylltu ag asesu ffurfiannol a gwaith cartref)

	Adnoddau
 (Gan gynnwys gofyniad Iechyd a Diogelwch)

	

Cyfnod agoriadol (gyda chysylltiadau â dysgu blaenorol)
	Esbonio i'r plant am y grefydd Hindŵaidd ac esbonio bod y dasg heddiw yw gweld os oes gwahaniaeth a thebygolrwydd rhwng Cristnogaeth (yr hyn maen nhw'n eu dysgu amdano) a Hindŵaidd (crefydd newydd). Rhaid i'r plant, ar ôl esboniad o Hindŵaidd, meddwl,paru,rhannu, gyda phartner gan ysgrifennu ar y byrddau gwyn bach beth maen nhw'n gallu gweld nawr sy'n wahanol neu'n debyg gan ddefnyddio hetiau meddwl i helpu.
Cwestiynau Allweddol:
· [bookmark: _GoBack]Beth yw Hindwaidd?
	Rhaid i'r plant gwneud y dechneg meddwl, paru rhannu i weld os oes unrhyw un yn gwybod un rhywbeth am Hindŵaidd, ac yna mi fydd y plant yn  dysgu am Hindŵaidd gan yr athrawes er mwyn darganfod mwy am y grefydd. Yna bydd gan y plant y siawns i meddwl,paru,a rhannu eto gan ystyried y 6 het meddwl gan gymharu Cristnogaeth gyda Hindŵaidd.
	· Defnydd o fyrddau gwyn bach i ysgrifennu atebion

Iechyd a Diogelwch
Sicrhau bod y plant yn barchus wrth dysgu am crefydd newydd.


	

Addysgu a Dysgu Craidd
	Bydd amrywiaeth o ffeithiau i’r plant gymharu gyda'i bartneriaid ac i'r dosbarth, ac i sicrhau hyn bydd y plant yn gwneud y dechneg meddwl,paru,rhannu gyda’i phartneriaid. Byddaf yn dewis enw plentyn ar hap gan ddefnyddio’r dechneg ffyn lolipop er mwyn i’r plentyn hynny gael ei roi yn y fan a’r lle i ddweud ffaith a dysgon nhw neu pa ffaith gwelon nhw'n debyg/wahanol am y ddwy grefydd. Bydd y technegau hetiau meddwl a phêl fasged nid ping pong yn ymddangos.
Cwestiynau Allweddol:
· Beth oedd yn debyg?
· Beth oedd yn wahanol?
	I wneud hon yn wers lle y gallaf asesu plant o bob lefel a gallu, byddaf yn dweud wrth y plant i ddefnyddio'r dechneg hetiau meddwl i ddod lan gydag amrywiaeth o feddyliau y gallent ystyried am y ddwy grefydd wahanol  fel y bydd pob plentyn yn y dosbarth yn cael siawns i feddwl yn ddyfnach yn unigol. Bydd pob plentyn yn cael cyfle i ofyn cwestiwn mewn brawddegau llawn i ddatblygu eu sgiliau iaith o ddydd i ddydd. Defnyddio’r strategaeth ‘Hetiau Meddwl’ i helpu meddwl am y cwestiynau a hefyd am atebion.
	· Defnydd o fyrddau gwyn bach i ysgrifennu atebion

Iechyd a Diogelwch
Sicrhau bod y plant yn barchus wrth dysgu am crefydd newydd.


	

Sesiwn Gloi
	Sicrhewch fod pob plentyn yn cael y siawns i ofyn cwestiynau ynglŷn ar beth ddysgon nhw am y grefydd newydd. Gwnewch yn siŵr bod pob plentyn ddim yn teimlo gormod o dan bwysau ac yn dangos datblygiad o hyder yn eu hunain. Cwestiynu’r plant fel dosbarth i weld os oeddent wedi dysgu rhywbeth gwahanol ar ddiwedd y wers ac nad oeddent yn gwybod ar ddechrau’r wers gan ddefnyddio’r dechneg pêl fasged ac nid ping pong.

Cwestiynau Allweddol:
· Pwy a ddysgodd rhywbeth newydd heddiw?


	Byddai'r disgyblion eisoes wedi gwneud meddwl,paru,rhannu a'r hetiau meddwl trwy gydol y wers. Ynghyd â'r technegau hyn bydd yn rhaid i bob disgybl wneud y dechneg asesu pêl fasged nid ping pong i ddangos os oeddent yn deall y dasg gan fod y plant yn bwydo'r wybodaeth o'r dasg i'r athrawes. Hefyd bydd y plant yn rhoi adborth i’r athrawes am yr hyn a ddysgon nhw yn ystod y wers i weld eto ac mae hyn yn caniatáu asesiad o bwy oedd yn gwrando ac yn deall y dasg a ddarparwyd.



	· Defnydd o fyrddau gwyn bach i ysgrifennu atebion

Iechyd a Diogelwch
Sicrhau bod y plant yn barchus wrth dysgu am crefydd newydd.







